Rīgā 2023. gada 4. augustā

**Paredzētās darbības ietekmes uz vidi sākotnējais izvērtējums**

**Nr.** **AP23SI0315**

Sākotnējā izvērtējuma mērķis ir noteikt, vai pieteiktā paredzētā darbība atsevišķi vai kopā ar citām darbībām varētu būtiski ietekmēt vidi. Sākotnējā izvērtējuma uzdevums nav precīzi dokumentēt ietekmju apjomu un definēt projekta īstenošanas nosacījumus. Detalizēts ietekmju apjoma un būtiskuma izvērtējums ir veicams ietekmes uz vidi novērtējuma ietvaros atbilstoši likumā ,,Par ietekmes uz vidi novērtējumu” un tam pakārtotajos normatīvajos aktos noteiktajai kārtībai gadījumā, ja sākotnējā izvērtējuma rezultātā tiek secināts, ka pieteiktās paredzētās darbības īstenošanas rezultātā ir iespējama būtiska ietekme uz vidi.

1. **Paredzētās darbības ierosinātāja:**

Jūrmalas valstspilsētas administrācija (reģistrācijas Nr. 90000056357), Jomas iela 1/5, Jūrmala, LV-2015 (turpmāk – Iesniedzēja).

Sabiedrība ar ierobežotu atbildību "Global Project" (reģistrācijas Nr. 40103524162); juridiskā adrese: Biešu iela 5-2, Rīga, LV-1004; e-pasta adrese: haralds.rutkovskis@gmail.com (turpmāk – Pilnvarotā persona).

1. **Paredzētās darbības nosaukums:**

Omnibusa ielas pārbūve (turpmāk - Paredzētā darbība).

###### Paredzētās darbības norises vieta:

Jomas iela (zemes vienības kadastra apzīmējums 13000090040), Omnibusa iela (zemes vienības kadastra apzīmējums 13000092416), Jūras iela (zemes vienības kadastra apzīmējums 13000091306), Jūrmala (turpmāk – Norises vieta).

###### Informācija par paredzēto darbību, iespējamām paredzētās darbības vietām un izmantojamo tehnoloģiju veidiem:

Valsts vides dienesta Atļauju pārvalde (turpmāk – Dienests) 2023. gada 6. jūnijā saņēma Pilnvarotās personas paziņojumu no Būvniecības informācijas sistēmas (turpmāk - BIS) tehnisko noteikumu saņemšanai Paredzētajai darbībai BIS Nr. BIS-BV-6.18-2023-26001, 2023. gada 30. jūnijā tika saņemta papildinformācija ietekmes sākotnējam izvērtējumam.

Esošās ielas brauktuves platums ir no 6 līdz 6,7 m. Brauktuves segums – asfaltbetons. Gājēju celiņiem ir esošs betona plātņu segums. Asfalta segums izbūvēts nekvalitatīvi. Tam nav nodrošināta lietus ūdens atvade, kā rezultātā uz brauktuves lietus laikā rodas peļķes. Ietves segumā esošās betona plātnes ir neapmierinošā stāvoklī, tās ir daļēji sadrupušas un nelīdzenas, kas apgrūtina gājēju kustību, kā arī padara neiespējamo pārvietošanas cilvēkiem ar kustību traucējumiem.

Paredzētās darbības ietvaros tiks pārbūvēta Omnibusa iela virzienā no Jomas ielas līdz Jūras ielai – (orientējoša kopplatība 2500 m2, kopgarums ~275 m). Seguma tips – bruģakmens. Paredzēts, ka Omnibusa ielai tiks mainīts ielas statuss, pārbūvējot to par gājēju ielu, ļaujot nekustamo īpašumu īpašniekiem piekļūt pie saviem īpašumiem, kā arī nodrošināt piegādi, kur tas nepieciešams, un citu apkalpojošo transportu iebraukšanu (atkritumu vedēji utt.).

Ielas platums paredzēts 6 m (skatīt 1. attēlu). Malas tiks nostiprinātas ar metāla apmalēm. Gar ielas malām paredzēts uzstādīt Eco Line bruģi, kas palīdzēs infiltrēt gruntsūdeņus.

Paredzētās darbības ietvaros tiks demontēts esošais ielas asfaltbetona segums. Tiks veidota blietēta, noprofilēta minerālmateriālu kārta, izlīdzinošā kārta un pa virsu klāts betona bruģakmens.



Paredzēta vaļēja tipa ūdens atvade no ielas. Tā tiks nodrošināta ar šķērskrituma un garenkrituma palīdzību.

**A diagram of a tree

Description automatically generated1.attēls. Ielas pārbūve.**

Paredzēts izbūvēt optiskās šķiedras specializēto aizsargcauruli (EVODUCT STANDART D = 40mm750 N vai līdzvērtīgu) ar diametru vismaz 40 mm kabeļa ieguldīšanai. Jūras ielā tiks pārvietotas gūlijas. Tiks pārbūvēts ielas apgaismojums.

**2.attēls. Ielas izbūves plāns.**



Paredzēts apzaļumot būvdarbos skarto teritoriju. Apzaļumošanai tiks izmantota pievesta melnzeme (h=10 cm), kas tiks apsēta ar zālāju. Zaļās zonas labiekārtošanai plānota augu (krūmu un dekoratīvo graudzāļu) stādīšana.

Omnibusa ielas pieslēguma pie Jūras ielas stūru noapaļojuma rādiusi paredzēti 10 un 8 m. Tie izvēlēti izvērtējot esošo situāciju un nodrošinot vides pieejamības prasības.

Paredzētās darbības ietvaros tiks pārbūvētas visas iebrauktuves uz īpašumiem. Omnibusa ielas šķērsslīpums paredzēts divpusējs un 2,5 %.

Saskaņā ar Jūrmalas pilsētas teritorijas plānojumu, kas apstiprināts ar Jūrmalas pilsētas domes 2016. gada 24. marta saistošajiem noteikumiem Nr.8 ,,Par Jūrmalas pilsētas Teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu” (turpmāk – Saistošie noteikumi Nr.8) un to grafisko daļu *Apgrūtinājumi* Jūras iela (zemes vienības ar kadastra apzīmējumu: 13000091306) atrodas Baltijas jūras un Rīgas jūras līča piekrastes krastu kāpu aizsargjoslā.

Likuma “Par ietekmes uz vidi novērtējumu” 8.pants noteic, ka, piesakot darbību,  ierosinātājs norāda vismaz divus dažādus risinājumus attiecībā uz šīs darbības vietu vai izmantojamo tehnoloģiju veidiem. Ņemot vērā, ka Iesniedzēja iesniegumā nav norādījusi divus dažādus risinājumus attiecībā uz šīs darbības vietu vai izmantojamo tehnoloģiju veidiem, Dienests kā otru variantu pieņēma to, ka Iesniedzēja paredz neveikt pieteikto darbību.

1. **Paredzētās darbības ietekmes uz vidi vērtēšanas nepieciešamības pamatojums (iespējamās ietekmes būtiskuma novērtējums):**

Sākotnējais izvērtējums veikts, pamatojoties uz likuma „Par ietekmes uz vidi novērtējumu” (turpmāk – Novērtējuma likums) 3.2 pantu un 2.pielikuma 11.punkta 12)apakšpunktu un 3.2 panta pirmās daļas 1. punktu, kā arī Ministru kabineta 2015. gada 13. janvāra noteikumu Nr.18 „Kārtība, kādā novērtē paredzētās darbības ietekmi uz vidi un akceptē paredzēto darbību” 13. punktu, kā arī Administratīvā procesa likuma 85.pantu. Novērtēšana veikta, balstoties uz Eiropas Savienības sākotnējā izvērtējuma vadlīnijās noteikto pieeju un kritērijiem, kas interpretē Eiropas Parlamenta un Padomes direktīvu 2014/52/ES (ar ko groza Direktīvu 2011/92/ES par dažu sabiedrisku un privātu projektu ietekmes uz vidi novērtējumu).

Izvērtējot paredzētās darbības iespējamās ietekmes un to būtiskumu, tika izmantoti Novērtējuma likuma 11.panta kritēriji: paredzēto darbību, darbības vietu un šīs vietas ģeogrāfiskās īpatnības raksturojošie faktori, ņemot vērā paredzētās darbības ietekmes apjomu un telpisko izplatību; ietekmes raksturu; ietekmes intensitāti un kompleksumu; ietekmes varbūtību; ietekmes plānoto sākumu, ilgumu, biežumu un atgriezeniskumu; savstarpējo un kopējo ietekmi uz citām esošām vai apstiprinātām paredzētajām darbībām, kas ietekmē vienu un to pašu teritoriju; iespēju pilnvērtīgi samazināt paredzēto ietekmi uz vidi.

Paredzētās darbības Norises vietas paredzētas ielu sarkanajās līnijās un pa esošu ceļu.

Saskaņā ar Saistošajiem noteikumiem Nr.8 Paredzētās darbības Norises vieta atrodas Transporta infrastruktūras teritorijā (TR1), kur Paredzētā darbība ir atļautā teritorijas izmantošana.

Saskaņā ar Aizsargjoslu likuma 5.panta pirmo daļu ap objektiem un teritorijām, kas ir nozīmīgas no vides un dabas resursu aizsardzības un racionālas izmantošanas viedokļa, tiek noteiktas vides un dabas resursu aizsardzības aizsargjoslas. Šo aizsargjoslu galvenais uzdevums ir samazināt vai novērst antropogēnās negatīvās iedarbības ietekmi uz objektiem, kuriem ir noteiktas aizsargjoslas. Kā viens no vides un dabas resursu aizsardzības aizsargjoslu veidiem noteikta Baltijas jūras un Rīgas jūras līča piekrastes aizsargjosla.

Aizsargjoslu likuma 6.pants nosaka, ka Baltijas jūras un Rīgas jūras līča piekrastes aizsargjosla ir izveidota, lai samazinātu piesārņojuma ietekmi uz Baltijas jūru, saglabātu meža aizsargfunkcijas, novērstu erozijas procesu attīstību, aizsargātu piekrastes ainavas, nodrošinātu piekrastes dabas resursu, arī atpūtai un tūrismam nepieciešamo resursu un citu sabiedrībai nozīmīgu teritoriju saglabāšanu, aizsardzību un ilgstošu izmantošanu. Kā viena no Baltijas jūras un Rīgas jūras līča piekrastes aizsargjoslas joslām ir noteikta krasta kāpu un jūras aizsargjosla.

Aizsargjoslu likuma 36.panta otrā daļa krasta kāpu aizsargjoslā un pludmalē aizliedz celt jaunas ēkas un būves, kā arī paplašināt esošās ēkas un būves, izņemot konkrētus izņēmuma gadījumus. Aizsargjoslu likumā noteiktos izņēmumus nevar tulkot paplašināti, par to liecina aizsargjoslas izveides mērķis, kas neapšaubāmi ir ekoloģisks. Šā mērķa kontekstā jebkura likuma norma attiecībā uz krasta kāpu aizsargjoslu būtu jāinterpretē pēc iespējas tādā veidā, kas nodrošinātu vides aizsardzību. Līdz ar to arī Aizsargjoslu likuma 36.panta otrās daļas mērķis, tai skaitā, noskaidrojot to sistēmiski kopsakarā ar citām normām, ir vides aizsardzības nolūkos stingri ierobežot krasta kāpu aizsargjoslas apbūvi, tomēr pieļaujot atsevišķus izņēmumus, kas ir iztulkojami pēc iespējas šauri. Viens no šādiem izņēmumiem ir noteikts Aizsargjoslu likuma 36.panta otrās daļas 3.punktā, proti, *ēku un būvju celtniecība vai paplašināšana ir paredzēta vietējās pašvaldības teritorijas plānojumā un notiek pilsētas teritorijā un šīs darbības ir saskaņotas ar attiecīgo Valsts vides dienesta reģionālo vides pārvaldi*. Būvniecības likuma 1.panta 3.punktā definēts, ka ,,būve” ir *ķermeniska lieta, kas tapusi cilvēka darbības rezultātā un ir saistīta ar pamatni (zemi vai gultni)*, līdz ar to ceļš šī likuma izpratnē ir definējams kā būve. Aizsargjoslu likuma 36.panta divi prim viens daļa nosaka, ka likuma 36.panta otrajā daļā izņēmuma gadījumi ir pieļaujami vienīgi tad, ja veikts paredzētās darbības ietekmes uz vidi sākotnējais izvērtējums.

Paredzētā darbības Norises vieta daļēji atrodas Baltijas jūras un Rīgas jūras līča piekrastes aizsargjoslā, bet neatrodas ķīmiskajā aizsargjoslā ap ūdens ņemšanas vietām. Ņemot vērā, ka Paredzētās darbības būvniecības veids ir pārbūve, kā arī to, ka darbība tiks veikta antropogēni ietekmētā teritorijā, nav sagaidāms, ka tā varētu veidot ietekmi uz krasta kāpu aizsargjoslu.

Saskaņā ar Dabas aizsardzības pārvaldes dabas datu pārvaldības sistēmu “Ozols” [[1]](#footnote-2), Norises vieta neatrodas īpaši aizsargājamā dabas teritorijā un tajā nav reģistrēti īpaši aizsargājami biotopi un īpaši aizsargājamas sugas vai sugas, kurām veidojami mikroliegumi.

Paredzētās darbības laikā ir sagaidāmas nebūtiskas, būvniecības darbiem raksturīgās, ietekmes (trokšņi, būvniecības atkritumu rašanās). Šādas ietekmes ir vērtējamas kā pārejošas, jo būs raksturīgas tikai būvniecības laikam. Pēc būvniecības realizācijas tās vairs nebūs aktuālas.

Atbilstoši Atkritumu apsaimniekošanas likuma prasībām būvniecības laikā radušos atkritumus jāsavāc un jānodod atkritumu apsaimniekotājam, kuram ir spēkā esoša Valsts vides dienesta izsniegta atkritumu apsaimniekošanas atļauja un kurš veic visu radušos atkritumu uzskaiti atkritumu pārvadājumu uzskaites valsts informācijas sistēmā saskaņā ar Ministru kabineta 2021.gada 18.februāra noteikumos Nr.113 “Atkritumu un to pārvadājumu uzskaites kārtība” noteikto kārtību. Būvniecības laikā ir aizliegta dažādu atkritumu, tai skaitā bīstamo un sadzīves atkritumu, sajaukšana.

Ievērojot normatīvajos aktos noteiktās vides aizsardzības prasības, tai skaitā par būvniecības atkritumu apsaimniekošanu, ir iespējams samazināt paredzētās darbības negatīvo ietekmi uz vidi.

Paredzētā darbība nav saistīta ar būtisku piesārņojuma risku vai ar papildus infrastruktūras objektu būvniecību ārpus Paredzētās darbības vietas. Sagaidāmās ietekmes ir raksturojamas kā īslaicīgas un lokālas. Pieteiktā darbība nav saistīta ar ievērojamu dabas resursu patēriņu. Būvdarbi organizējami un veicami tā, lai kaitējums videi būtu pēc iespējas mazāks Paredzētās darbības laikā radušos atkritumus nododot atbilstošam atkritumu apsaimniekotājam, kas ir saņēmis attiecīgu atļauju darbības veikšanai, ietekmes tiks samazinātas līdz minimumam.

**Secinājumi:**

Tā kā Paredzētā darbība tiks veikta pilsētas teritorijā, tai skaitā atbilstoši vietējās pašvaldības teritorijas plānojumam, un tā tiek saskaņota ar Dienestu, Paredzētā darbība krasta kāpu aizsargjoslā ir pieļaujama atbilstoši Aizsargjoslu likuma 36.panta otrās daļas 3.punktā noteiktajam izņēmuma gadījumam.

Pēc visas dokumentācijas izvērtēšanas Dienests secināja, ka Paredzētā darbība ir atļautā teritorijas izmantošana konkrētajā vietā un tai nav paredzama būtiska negatīva ietekme uz vidi.

Tāpat tika konstatēts, ka teritorija neatrodas īpaši aizsargājamā dabas teritorijā, tajā nav konstatētas īpaši aizsargājamo sugu dzīvotnes, mikroliegumi un to buferzonas, īpaši aizsargājami biotopi.

Ņemot vērā augstāk minēto, Dienests secina, ka Paredzētai darbībai nav piemērojams ietekmes uz vidi novērtējums, jo ietekmes ir identificētas sākotnējā izvērtējuma ietvarā un Paredzētā darbība kopumā neradīs būtiskas ietekmes uz vidi.

1. **Izvērtētā dokumentācija:**
2. Pilnvarotās personas 2023. gada 6. jūnijā BIS iesniegtais pieprasījums Nr. BIS-BV-6.18-2023-26001 tehnisko noteikumu saņemšanai, kā arī 30. jūnijā iesniegta papildinformācija ietekmes sākotnējam izvērtējumam;
3. Dabas aizsardzības pārvaldes dabas datu pārvaldības sistēma „OZOLS”;
4. Būvniecības informācijas sistēma;
5. Valsts zemes dienesta datu publicēšanas un e-pakalpojumu portāls[[2]](#footnote-3);
6. VSIA „Latvijas Vides, ģeoloģijas un meteoroloģijas centrs” Piesārņoto un potenciāli piesārņoto vietu saraksts[[3]](#footnote-4);
7. Jūrmalas pilsētas teritorijas plānojums, kas apstiprināts ar Jūrmalas pilsētas domes   
   2016. gada 24. marta saistošajiem noteikumiem Nr.8 ,,Par Jūrmalas pilsētas Teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu”[[4]](#footnote-5).

##### Sabiedrības informēšana:

Paziņojums Jūrmalas valstspilsētas administrācijai un biedrībai “Vides aizsardzības klubs” nosūtīts2023. gada 19. jūnijā vēstulē Nr. 2.3/AP/7132/2023, kā arī publicēts Valsts vides dienesta tīmekļa vietnē.

Atsauksmes vai priekšlikumi nav saņemti.

##### Administratīvā procesa dalībnieku viedokļi:

Pilnvarotās personas viedoklis izteikts iesniegumā Dienestam un iesniegumam klāt pievienotajos dokumentos.

Citi viedokļi nav saņemti.

1. **Piemērotās tiesību normas:**
2. Administratīvā procesa likums;

##### Aizsargjoslu likuma 36.panta otrās daļas 3.punkts;

##### Likuma „Par ietekmes uz vidi novērtējumu” 32.pants un 2.pielikuma 11. punkta 12.apakšpunkts;

##### Ministru kabineta 2015. gada 13. janvāra noteikumu Nr. 18 „Kārtība, kādā novērtē paredzētās darbības ietekmi uz vidi un akceptē paredzēto darbību” 13. un 14.punkts.

**Lēmums:**

Nepiemērot ietekmes uz vidi novērtējuma procedūru - *Sabiedrība ar ierobežotu atbildību "Global Project" ierosinātajai darbībai - Omnibusa ielas pārbūvei Jomas ielā (zemes vienības kadastra apzīmējums 13000090040), Omnibusa ielā (zemes vienības kadastra apzīmējums 13000092416), Jūras ielā (zemes vienības kadastra apzīmējums 13000091306), Jūrmalā.*

*Šis starplēmums, ar kuru tiek atzīts, ka ietekmes uz vidi novērtējuma procedūra nav nepieciešama, nav atsevišķi pārsūdzams.*

Atļauju pārvaldes

Būvniecības un attīstības departamenta direktore D. Rudusa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Jakubjaņeca, 68206926

*alise.jakubjaneca@vvd.gov.lv*

1. <https://ozols.gov.lv/ozols/> (dati pēdējo reizi skatīti 02.08.2023.) [↑](#footnote-ref-2)
2. <https://www.kadastrs.lv/parcels#result> (dati pēdējo reizi skatīti 02.08.2023.) [↑](#footnote-ref-3)
3. <http://parissrv.lvgmc.lv/#viewType=pppvMapListView&incrementCounter=1> (dati pēdējo reizi skatīti 02.08.2023.) [↑](#footnote-ref-4)
4. <https://geolatvija.lv/geo/tapis#document_3514> (dati pēdējo reizi skatīti 02.08.2023.) [↑](#footnote-ref-5)